Paruah anggang

Paruah anggang adolah salah satu motif ukiran Minangkabau nan juo malambangkan rajo Aditiawarman. Kadatangan Aditiawarman ka ranah Minangkabau dari Majapahit nan dipandang sabagai rajo, dilambangkan dalam tambo sabagai buruang anggang. Makna dari motif ukiran ko adolah parilaku saurang pamimpin nan arih bijaksano.

 Patatah 
Paruah anggang kaluak bakaluak

Mangkuto di ateh ranggah

Suntiangan buruang di rimbo

Runciang saragam pisau lariak

Pambuek ukia panca ragam

Pakakeh tukang ukia maukia

Tumbuak manumbuak rasuk jo paran

Disinan baukia pamalanggang

Di ujuang papan tumbukkan kayu

Pereng mamereng kayu gadang

Ujuang maujuang kayu taba

Sanan talatak paruah anggang

Baitu suriah barih adat

 Rujuakan 

Kategori:Ukiran
Kategori:Seni Minangkabau